Δάσος Bruges Woodlands - Ξενοδοχεία, Βέλγιο\nΞενοδοχεία - Δάσος Bruges Woodlands\nΠού να μείνετε σε Δάσος Bruges Woodlands\nΤα πιο δημοφιλή ξενοδοχεία σε Oostkamp\nHotel Van der Valk Brugge-Oostkamp4 αστέρων\nB&B Domein Leegendael4 αστέρων\nΤα πιο δημοφιλή ξενοδοχεία σε Jabbeke\nIbis Budget Brugge Jabbeke2,5 αστέρων\nΠολύ καλό177 σχόλια πελατών\nHoliday Park Klein Strand4 αστέρων\nB&B Lievejan3 αστέρων\nΤα πιο δημοφιλή ξενοδοχεία σε Zedelgem\nHotel Fleur de Lys3 αστέρων\nΤέλειο59 σχόλια πελατών\nHotel Zuidwege3 αστέρων\nVilla Flandria Brugensis3,5 αστέρων\nThis Accommodation is Full of Atmosphere and on a Beautiful Estate3 αστέρων\nΤα πιο δημοφιλή ξενοδοχεία σε Beernem\nHostellerie Ten Lande2 αστέρων\nHet Soetewater4 αστέρων\nπολυτελείς διακοπές carpe diem\nBeautifull Renovated Farmhouse With Traditional Elements and a big Garden4 αστέρων\nFormer Stables, Converted Into a Beautiful Rural Holiday Home With a Common Sauna and Swimming Pool3,5 αστέρων\nΕξερεύνηση: Δάσος Bruges Woodlands\nΔάσος Bruges Woodlands: Κορυφαίες πόλεις\nJabbekeΗ πόλη αυτή (Jabbeke) διαθέτει πολλά αξιοθέατα όπως: Μουσείο Περμέκε.\nZedelgemΗ πόλη αυτή (Zedelgem) διαθέτει πολλά αξιοθέατα όπως: Κάστρο Loppem.\nBeernemΗ πόλη αυτή (Beernem) διαθέτει πολλά αξιοθέατα όπως: Φυσικό Καταφύγιο Bulskampveld.\nGistelΗ πόλη αυτή (Gistel) διαθέτει πολλά αξιοθέατα όπως: Αββαείο Ten Putte και Μουσείο St. Godelieve.\nRuddervoordeΕνώ βρίσκεστε στην πόλη (Ruddervoorde), μπορείτε να επισκεφτείτε κοντινά αξιοθέατα όπως: Πλατεία Αγοράς του Μπριζ (Grote Markt) και Σάουνα Sauna Caldare.\nΔάσος Bruges Woodlands: Κορυφαία σημεία ενδιαφέροντος\nΕκκλησία Νοτρ ΝταμΑν θέλετε να δείτε τα αξιοθέατα της περιοχής, επισκεφτείτε αυτό το μνημείο (Εκκλησία Νοτρ Νταμ) που βρίσκεται 18,8 χλμ. από το κέντρο (Μπριζ). Επίσης, αφιερώστε λίγο χρόνο, για να εξερευνήσετε τα καταστήματα σοκολάτας και τα άφθονα εστιατόρια.\nΦυσικό Καταφύγιο BulskampveldΑν σας αρέσει να απολαμβάνετε το πράσινο και τα λουλούδια με ησυχία, επισκεφτείτε αυτό το μέρος (Φυσικό Καταφύγιο Bulskampveld) που βρίσκεται 10,9 χλμ. από το κέντρο της πόλης (Μπριζ). Επίσης, οι ταξιδιώτες μας λατρεύουν τα εστιατόρια σε αυτήν την περιοχή, όπου όλα βρίσκονται κοντά με τα πόδια. Αν σας αρέσει εδώ (Φυσικό Καταφύγιο Bulskampveld), σίγουρα θα λατρέψετε και τα ακόλουθα μέρη που είναι σε κοντινή απόσταση οδικώς: Minnewater (λίμνη) και Πάρκο Koningin Astridpark.\nΠλανητάριο Cozmix PlanetariumΑν σας ενδιαφέρει να δείτε μουσεία, ενώ βρίσκεστε εδώ (Μπριζ), θα μπορούσατε να επισκεφτείτε μέρη, όπως: Πλανητάριο Cozmix Planetarium. Αν επιθυμείτε να δείτε περισσότερα μουσεία εδώ (Μπριζ), το ακόλουθο δεν είναι μακριά: Μουσείο Διαμαντιών.\nΑββαείο Ten PutteΑν θέλετε να δείτε τα αξιοθέατα της περιοχής, επισκεφτείτε αυτό το μνημείο (Αββαείο Ten Putte) που βρίσκεται 21,7 χλμ. από το κέντρο (Μπριζ).\nΚάστρο LoppemΑν σας ενδιαφέρει να δείτε μουσεία, ενώ βρίσκεστε εδώ (Loppem), θα μπορούσατε να επισκεφτείτε μέρη, όπως: Κάστρο Loppem. Αν επιθυμείτε να δείτε περισσότερα μουσεία εδώ (Loppem), το ακόλουθο δεν είναι μακριά: Μουσείο Διαμαντιών.\nΜουσείο St. GodelieveΑν σας ενδιαφέρει να δείτε μουσεία, ενώ βρίσκεστε εδώ (Gistel), θα μπορούσατε να επισκεφτείτε μέρη, όπως: Μουσείο St. Godelieve. Αν επιθυμείτε να δείτε περισσότερα μουσεία εδώ (Gistel), τα ακόλουθα δεν είναι μακριά: Μουσείο Kathe Kollwitz και Υπαίθριο Μουσείο Ατλαντικού Τείχους.\nΜάθετε περισσότερα για: Δάσος Bruges Woodlands\nΔάσος Bruges Woodlands - Πώς είναι αυτό το μέρος;\nΔάσος Bruges Woodlands: Αυτό το μέρος που είναι κατάλληλο για οικογένειες είναι φημισμένο για τα εστιατόρια. Επωφεληθείτε από τις εκδρομές, για να απολαύσετε τη διαμονή σας ακόμα περισσότερο. Περάστε μια χαλαρωτική μέρα σε μέρη, όπως: Κάστρο Tillegembos και Φυσικό Καταφύγιο Bulskampveld. Στα δημοφιλή σημεία ενδιαφέροντος στη γύρω περιοχή συμπεριλαμβάνονται τα εξής: Πλατεία Αγοράς του Μπριζ (Grote Markt).\nΔάσος Bruges Woodlands - Ποια είναι τα καλύτερα μέρη για τη διαμονή σας;\nΑυτά είναι τα τρία αγαπημένα καταλύματα των ταξιδιωτών μας σε αυτόν τον προορισμό (Δάσος Bruges Woodlands):\nOostkamp: B&B Domein Leegendael\n• Δωρεάν στάθμευση • Δωρεάν WiFi • Βεράντα • Κήπος • Άνετα κρεβάτια\nOostkamp: Hotel Van der Valk Brugge-Oostkamp\nΞενοδοχείο στα προάστια με μπαρ (Oostkamp)\n• Δωρεάν στάθμευση • Δωρεάν WiFi • Εστιατόριο • Μπανιέρα υδρομασάζ • Ευρύχωρα δωμάτια\nΔάσος Bruges Woodlands - Τι μπορείτε να δείτε στη γύρω περιοχή;\n• Κάστρο Τυδώρ (3,1 χλμ. από το κέντρο της πόλης)\n• Κάστρο Tillegembos (4,1 χλμ. από το κέντρο της πόλης)\n• Εκκλησία του Αγίου Πέτρου (4,6 χλμ. από το κέντρο της πόλης)\n• Φυσικό Καταφύγιο Bulskampveld (8,9 χλμ. από το κέντρο της πόλης)\n• Ανεμόμυλος Oostmolen (13,8 χλμ. από το κέντρο της πόλης)\nΔάσος Bruges Woodlands - Τι μπορείτε να κάνετε στη γύρω περιοχή;\n• Κάστρο Loppem (2,8 χλμ. από το κέντρο της πόλης)\n• Πλανητάριο Cozmix Planetarium (4 χλμ. από το κέντρο της πόλης)\n• Μουσείο Περμέκε (6,4 χλμ. από το κέντρο της πόλης)\n• Μουσείο St. Godelieve (17,1 χλμ. από το κέντρο της πόλης)\n• Κινηματογράφος Kinepolis Bruges (4,6 χλμ. από το κέντρο της πόλης)\nΔάσος Bruges Woodlands - Άλλα δημοφιλή σημεία ενδιαφέροντος\n• Εκκλησία Νοτρ Νταμ\n• Αββαείο Ten Putte


Ο Χάρρυ Κλυνν, ήταν και σπουδαίος ζωγράφος! Δες τους πίνακες που ζωγράφισε - TLIFE\nΗΟΜΕ Ειδήσεις - Νέα Ο Χάρρυ Κλυνν, ήταν και σπουδαίος ζωγράφος! Δες τους πίνακες που ζωγράφισε\nΟ Χάρρυ Κλυνν, ήταν και σπουδαίος ζωγράφος! Δες τους πίνακες που ζωγράφισε\nΈσβησε χθες βράδυ στα 78 του χρόνια ο άνθρωπος που χάρισε άφθονο γέλιο στους Έλληνες για δεκαετίες, τόσο με τις κασέτες του παλαιότερα όσο και με τις ταινίες του. Ο Χάρρυ Κλυνν δεν μένει πια εδώ αλλά θα μείνει πάντα κοντά σε όλους όσους τον αγάπησαν μέσα από τις αστείες ατάκες του που άφησαν εποχή. Πάντα πολιτικοποιημένος και ανήσυχο πνεύμα μέχρι την τελευταία του στιγμή δε σταμάτησε να σχολιάζει όσα του έκαναν εντύπωση μέσα από την επίσημη σελίδα του στο facebook.\nΕκτός όμως από το γνωστό έργο του όλα αυτά τα χρόνια, ο Βασίλης Τριανταφυλλίδης είχε κι ένα άλλο ταλέντο. Ζωγράφιζε!\nH σχέση του με τον εικαστικό χώρο ήταν σχεδόν ερωτική. Oι μεγαλύτεροι Έλληνες ζωγράφοι ήταν προσωπικοί του φίλοι και σ’ αυτούς μόνο έδειχνε τα έργα που τα ζωγράφιζε. «Για μένα η ζωγραφική είναι ξεκούραση» συνηθίζει να λέει…\nΈχει ζωγραφίσει πάνω από εκατό έργα. Άλλα με τον κλασικό τρόπο και άλλα με τη βοήθεια του ηλεκτρονικού υπολογιστή. O πολύ αγαπητός φίλος του, ο ζωγράφος Γιώργος Σταθόπουλος και πολλοί άλλοι φίλοι του από τον εικαστικό χώρο επανειλημμένως τον είχαν προτρέψει να παρουσιάσει τα έργα του για να δει ο κόσμος και την άλλη του πλευρά. Έτσι τον Mάρτιο του 1998 αποφασίζει να παρουσιάσει στον «Eικαστικό κύκλο» την πρώτη του έκθεση με τον γενικό τίτλο «KOKKINH ΓPAMH»\nπηγή φωτογραφιών : harry -klynn.gr


Εχουν "λιώσει" στις διακοπές οι εργατοπατέρες ! Ανακοίνωση καταπέλτης της ΠΑΣΚΕ -ΣΥΝΕΡΓΑΖΟΜΕΝΟΙ\nΜη τη "ρουλέτα" τάρατε ... Δείτε ανακοίνωση να τα δείτε όλα !\nΗ επέλαση της οικονομικής ολιγαρχίας, των δανειστών της χώρας και της παραδομένης στις ορέξεις τους κυβέρνησης, ενάντια στους εργαζόμενους και στη χώρα, συνεχίζεται αμείωτη με την τακτική του «σοκ και δέος».\nΤι και αν οι Σαμαράς – Βενιζέλος και τα προσκυνημένα δημοσιογραφικά τους παπαγαλάκια διατείνονται ότι «νέα μέτρα δεν θα υπάρξουν». Η καλά σχεδιασμένη εφαρμογή της νεοφιλελεύθερης πολιτικής επιβάλλει όλο και νέα μέτρα σε βάρος εργαζόμενων, συνταξιούχων, μικρομεσαίων επαγγελματιών. Για τους εξαθλιωμένους άνεργους αρκούνται σε κροκοδείλια δάκρια προκειμένου, επικοινωνιακά, να δικαιολογούν τις απολύσεις από το Δημόσιο και τις ΔΕΚΟ. Καθως και για να επιβάλουν μέσω της υποτιθέμενης κοινωνικής εργασίας τους μισθούς των 400 ευρώ . Παιδεία, Υγεία παραχωρούνται στα ιδιωτικά συμφέροντα και σε λίγα χρόνια το δικαίωμα στη περίθαλψη και στη μόρφωση θα το έχουν μόνο οι έχοντες και κατέχοντες. Η εργοδοτική αυθαιρεσία ενθαρρύνεται και πριμοδοτείται από την Κυβέρνηση και τους Τροϊκανούς που μετατρέπουν την Ελλάδα σε χώρα ειδικής οικονομικής ζώνης στην Ευρώπη, χαμηλού εργασιακού κόστους, ασιατικού τύπου. Παγιώνεται το καθεστώς της ανασφάλιστης εργασίας, των διευρυμένων ωραρίων χωρίς αμοιβή, των ατομικών εκβιαστικών συμβάσεων. Πριν ακόμα στεγνώσει το μελάνι των υπογραφών της δήθεν Εθνικής Γενικής Συλλογικής Σύμβασης Εργασίας για την οποία θριαμβολογούσε ο «πατερούλης» της εργατικής τάξης κος. Παναγόπουλος, έρχεται ο πρόεδρος της ΕΣΕΕ να απαιτήσει τη μείωση των μισθών των εργαζομένων στο λιανικό εμπόριο κατά 13%! Η κυριακάτική αργία για τους εμποροϋπάλληλους είναι πλέον παρελθόν με το επικοινωνιακό τρυκ της ενίσχυσης των μικρομεσαίων που θα προκύψει από την εφαρμογή του μέτρου. Οι μικρομεσαίοι όμως βλέπουν επιπλέον 40.000 λουκέτα στο 2ο εξάμηνο του 2013 και αύξηση των ανέργων κατά 90.000 μόνο από τους εργαζόμενους του κλάδου. Ο δημόσιος πλούτος χαρίζεται με αποικιοκρατικά συμβόλαια σε δήθεν επενδυτές. Κάθε παραγωγική δραστηριότητα που θα μπορούσε να αποτελέσει μοχλό πραγματικής ανάπτυξης (αμυντικές βιομηχανίες, ΛΑΡΚΟ κλπ) απαξιώνεται, βάζοντας σε κίνδυνο την άμυνα της χώρας και μεγαλώνοντας την εξάρτηση μας από τους δανειστές και τα συμφέροντα που εξυπηρετούν. Επιχειρήσεις του ευρύτερου δημόσιου τομέα για τις οποίες μας πιπιλάνε το μυαλό ότι το δημόσιο δεν μπορεί να είναι εργοδότης και εκποιούνται, η πλειοψηφία τους αγοράζονται από κρατικές εταιρίες άλλων χωρών (βλέπε λιμάνι Πειραιά, ΟΤΕ, ΔΕΣΦΑ…). Γιατί άραγε…; Σειρά έχει και η εκποίηση της πρώτης κατοικίας, το αποκούμπι της κάθε οικογένειάς. Ετοιμάζουν και μεθοδεύουν την κατάργηση της προστασίας της πρώτης κατοικίας από τους πλειστηριασμούς με τη μείωση των όρων και των προϋποθέσεων που ίσχυαν μέχρι σήμερα. Στόχος τους η αναδιανομή της ατομικής ιδιοκτησίας υπέρ των τραπεζών και των διεθνών κερδοσκοπικών funds. Αυτό είναι το τοπίο που διαμορφώνουν Κυβέρνηση Σαμαρά – Βενιζέλου και εκπροσώπων των δανειστών με την άσκηση της νεοφιλελεύθερης πολιτικής. Δεν είναι ένα αποτυχημένο πρόγραμμα στους πολλαπλασιαστές και στους άλλους τομείς. Είναι ένα καλά σχεδιασμένο πρόγραμμα που εφαρμόζεται με πλήρη βαρβαρότητα και σφοδρότητα σε βάρος του κόσμου της εργασίας και τους μη προνομιούχους Έλληνες. Για να θυμηθούμε την 3η του Σεπτέμβρη και τον Ανδρέα Παπανδρέου που με τη διακήρυξη του έβαλε τα θεμέλια του κοινωνικού κράτους και του κράτους δικαίου, σήμερα η Δημοκρατία βρίσκεται στο απόσπασμα. Ζούμε τη μεταδημοκρατική περίοδο, όπου Κοινοβούλιο και άλλοι θεσμοί απλά υπάρχουν για να δικαιολογούν το πολίτευμα, στη ουσία όμως κάνει κουμάντο η οικονομική ολιγαρχία έχοντας ως μαριονέτες τα κόμματα που μας κυβερνούν. Συναδέλφισσες , Συνάδελφοι, Μέσα σε όλα αυτά που ζούμε, νοιώθουμε μόνοι και ανυπεράσπιστοι. Κάπου πρέπει να υπάρχει η ΓΣΕΕ και ο «αρχηγός» της κος. Παναγόπουλος, ο οποίος στέκει αμίλητος και στοχάζεται ακούνητος και άπραγος. Στον Αγώνα της ΠΟΣΠΕΡΤ έναν Αγώνα όχι μόνο για τις θέσεις εργασίας και τα εργασιακά δικαιώματα αλλά και για αυτή καθ’ αυτή την Δημοκρατία ,ήταν ολοσχερώς απών.Αλλωστε σε ποιον αγώνα συμμετείχε ποιον αγώνα στήριξε ;; Πολύ καλά μεθοδευμένα - και αυτός - κατάφερε να κάνει τα συνδικάτα άνευρα και αναξιόπιστα στη πλειοψηφία του κόσμου της εργασίας που δοκιμάζεται καθημερινά από τις επιδρομές που δέχεται. Το μεγαλύτερο Εργατοϋπαλληλικό Κέντρο της χώρας, το Ε.Κ.Α. που με την ευθύνη της παράταξής μας ΠΑΣΚΕ Συνεργαζόμενοι, είχε αναπτύξει δράσεις που τόνωναν και συντόνιζαν τους Αγώνες των εργαζομένων της Αθήνας, αλώθηκε από την ΠΑΣΚΕ που έστησαν Παναγόπουλος – Μουτάφης στο τελευταίο Συνέδριο του Ε.Κ.Α. με σκοπό να το καταστήσουν και αυτό ένα συνδικαλιστικό κουφάρι, όπως έκαναν με τη σημαία της εργατικής τάξης που είναι θεσμικά η ΓΣΕΕ. Τρείς μήνες μετά το Συνέδριο του το Ε.Κ.Α. παραμένει σκόπιμα χωρίς Διοίκηση και η ΠΑΣΚΕ Παναγόπουλου κάνει κάπου διακοπές…! Τι κι’ αν οι εργαζόμενοι της Αθήνας βράζουν στο καμίνι της ανεργίας, της εργοδοτικής αυθαιρεσίας, της ανασφάλιστης εργασίας, των απολύσεων…; ΕΜΕΙΣ, η παράταξή μας και οι εκλεγμένοι στο Δ.Σ. του Ε.Κ.Α. βρισκόμαστε καθημερινά εδώ! Δίπλα σε κάθε εργαζόμενο που απειλείται και δοκιμάζεται και που αναζητά ελπίδα και προοπτική. Είναι χρέος, υποχρέωση και καθήκον μας να υπερασπιστούμε με ότι δυνάμεις έχουμε τον κάθε συνάδελφο και συναδέλφισσα. Στη Θεσσαλονίκη και στη ΔΕΘ δεν θα κάνουμε ένα νέο ξεκίνημα Αγώνων, γιατί εμείς δεν τους διακόψαμε ποτέ. Στη ΔΕΘ μαζί με τους εργαζόμενους και τα Συνδικάτα μας συνεχίζουμε να δίνουμε Αγώνες για την ανατροπή των πολιτικών που μπήγουν βαθειά το μαχαίρι στους εργαζόμενους. ΑΠΑΙΤΟΥΜΕ : · Εργασιακά δικαιώματα κατοχυρωμένα με Συλλογικές Συμβάσεις Εργασίας. · Μισθούς και μεροκάματα αξιοπρέπειας. · Δημόσια Υγεία – Παιδεία – Πρόνοια. · Προστασία της πρώτης κατοικίας της λαϊκής κατοικίας. · Κυνήγι της εργοδοτικής αυθαιρεσίας και της ανασφάλιστης εργασίας. · Ισχυροποίηση του Εργατικού Δικαίου. · Ανάπτυξη με εργαλεία τις παραγωγικές δομές που ανήκουν στον Ελληνικό λαό. · Πολιτικές που θα μειώσουν τις στρατιές των ανέργων και θα δώσουν άμεση ανακούφιση στις οικογένειές τους. Όχι με προγράμματα προσωρινής εργασίας, σκλαβοπάζαρου. · Συνδικάτα ενεργά, μαζικά, δυναμικά με ουσιαστική παρέμβαση και αποτελεσματικότητα. Με Αγωνιστικούς – Ταξικούς χαιρετισμούς, η Γραμματεία της ΠΑΣΚΕ - ΣΥΝΕΡΓΑΖΌΜΕΝΟΙ


« ΕΠΑΝΑΣΤΑΤΙΚΕΣ ΕΠΙΤΡΟΠΕΣ\nΚάρατζιτς σε συνέντευξη – παγκόσμια αποκλειστικότητα: Οι Γερμανοί διέλυσαν την χώρα μου… »\nΕδώ πλέον διακυβεύεται ο τελευταίος πυλώνας του πολιτεύματος. Η ίδια η δικαιοσύνη. Εάν η κυρία Γεωργαντά ψεύδεται,η ανακρίτρια οφείλει άμεσα να το καταγγείλει και να κάνει όλες τις προβλεπόμενες ενέργειες.\nΔιαβάστε επίσης: ΜΠΡΑΒΟ ΣΑΣ! ΣΤΗΝ ΔΟΛΟΦΟΝΙΑ ΤΟΥ ΕΛΛΗΝΙΚΟΥ ΛΑΟΥ, ΕΙΣΤΕ ΕΠΙΣΤΗΜΟΝΕΣ. ΑΥΤΟ ΕΙΝΑΙ ΤΟ ΣΟΥΞΕ ΣΤΟΡΥ ΤΟΥ ΡΗΜΑΔΟΚΡΑΤΟΥΣ ΤΩΝ ΔΙΕΦΘΑΡΜΕΝΩΝ.\nΗ είσοδος στην Ευρώπη, και πώς η Goldman Sachs βούλιαξε την Ελλάδα!


Οι πρώτες φωτό από το weekend στη Μύκονο - ΤΑ ΝΕΑ\ntanea.gr > Έντυπες Ειδήσεις > Ζωή & Τέχνες > Blue Diary > Οι πρώτες φωτό από το weekend στη Μύκονο\nΤο Νησί των Ανέμων με νέες και παλιές εικόνες\nΣφέτσα Μαργαρίτα 1 Ιουνίου 2020 | 05:00\nΤα κατάλευκα μικρά και μεγάλα σπίτια με τους χαρακτηριστικούς περιστερώνες που «υμνήθηκαν» από διάσημους αρχιτέκτονες, συγγραφείς, ποιητές αλλά και δημοσιογράφους ταξιδιωτικών οδηγών τραβούν τα βλέμματα σαν μαγνήτης. Τιρκουάζ νερά, γραφικά δρομάκια και απίστευτης ομορφιάς παραλίες, οι οποίες φιλοξενούν τα πλέον φημισμένα διεθνώς beach bars. Αναφέρθηκα στα «ΝΕΑ Σαββατοκύριακο» στα εστιατόρια, café και πολυτελή παραλιακά bars τα οποία ανοίγουν από την Πέμπτη μέχρι το weekend που μας πέρασε στο Νησί των Ανέμων. Ενα νησί που άρχισε να φιλοξενεί Ελληνες, που θα γίνουν σιγά σιγά περισσότεροι το ερχόμενο weekend. Οι πρώτες φωτογραφίες με το κλασικό restaurant «Κατρίν» στη Χώρα έφθασαν στα χέρια μου. Η μπουκαμβίλια πάνω από τα λιτά στρωμένα τραπέζια είναι μοναδική.\nΕλληνικές και ξένες παραγωγές\nΟι παραλίες θα φιλοξενήσουν κόσμο όσο ζεσταίνει ο καιρός. Σίγουρα όμως οι εικόνες, ακόμα και τον «χρυσοφόρο» (για πολύ υψηλών εισοδημάτων επισκέπτες) και καυτό μήνα Αύγουστο, θα είναι διαφορετικές. Τα «στίφη» των τουριστών στις ακρογιαλιές... ανήκουν σε άλλες χρονιές. Η Μύκονος, πέρα από κορυφαίος διεθνώς προορισμός, φιλοξένησε τα γυρίσματα πολλών ελληνικών και ξένων παραγωγών. Ανάμεσά τους η φοβερή «Παριζιάνα» (με τη Ρένα Βλαχοπούλου, τη δεκαετία του '60) και η «Shirley Valentine» (σκηνοθετημένη από τον Λιούις Γκίλμπερτ, μια όμορφη ρομαντική κομεντί).\nΗ «Μικρή τυμπανίστρια» (σκηνές γυρίστηκαν τον χειμώνα στο νησί, με τους Νταϊάν Κίτον, Γιώργο Βογιατζή), το «Χωρίς ταυτότητα» (με τον διάσημο star Ματ Ντέιμον), η δημοφιλής «Kings of Mykonos» (με τον ελληνοαυστραλό κωμικό Νικ Γιαννόπουλο και τη Ζέτα Μακρυπούλια), ο «Ελληνας μεγιστάνας» (πολλά χρόνια πριν, με τους Αντονι Κουΐν και Ζακλίν Μπισέ) και πολλές άλλες. Μην ξεχνάμε ότι και οι υπερδιάσημες αδελφές Καρντάσιαν πριν από λίγα χρόνια γύρισαν σκηνές για το τηλεοπτικό τους reality στη σαγηνευτική Mykonos.\nΜΥΚΟΝΟΣ - ΚΑΤΡΙΝ - ΕΣΤΙΑΤΟΡΙΟ\nSHIRLEY VALENTINE - ΤΑΙΝΙΑ - ΣΙΡΛΕΪ ΒΑΛΕΝΤΑΪΝ\nΟ ΕΛΛΗΝΑΣ ΜΕΓΙΣΤΑΝΑΣ - THE GREEK TYCOON - ΤΑΙΝΙΑ - ΑΝΤΟΝΙ ΚΟΥΙΝ - ΜΥΚΟΝΟΣ\nTHE KINGS OF MYKONOS - ΤΑΙΝΙΑ


iPad για φοιτητές και μαθητές που τα θέλουν όλα | iSquare\nΟι ανάγκες και τα trends στον τομέα της τεχνολογίας αλλάζουν ραγδαία, δίνοντας τη σκυτάλη από τον υπολογιστή στις κινητές συσκευές, ειδικά στη νέα γενιά. Το iPad είναι ο… υπολογιστής του μέλλοντος, ενώ χρησιμεύει παράλληλα ως σύγχρονο εκπαιδευτικό εργαλείο.\n✔iPad – Από 449€ στα 399€\nΤο iPad εμπνέει δημιουργικότητα και γνώση με χαρακτηριστικά που δε θα βρεις σε κανένα άλλο εκπαιδευτικό εργαλείο και οι μαθητές αγαπούν να το χρησιμοποιούν. Ισχυρές εφαρμογές από το App Store, όπως το iTunes U και το iBooks, θα καθηλώσουν τους μαθητές με το περιεχόμενο και τους διαδραστικούς τρόπους εκμάθησης, ενώ θα έχουν στα χέρια τους μια τεράστια βιβλιοθήκη για να βρίσκουν πληροφορίες στη στιγμή, όπου κι αν βρίσκονται.\nΜε το iPad μαθαίνεις, παίζεις, δημιουργείς κι όλα αυτά με απίστευτη ταχύτητα. Προσφέρει γρήγορη, ενιαία απόδοση με τον A9 επεξεργαστή 64 bit αρχιτεκτονικής, ξεκλειδώνει και παρέχει προηγμένη ασφάλεια σε ένα άγγιγμα μέσω του Touch ID, ενώ το iOS 11, το καλύτερο λειτουργικό σύστημα για φορητές συσκευές στον κόσμο, προσφέρει απόδοση που κάνει κάθε app γρήγορο και ομαλό. Οι δυνατότητες είναι απεριόριστες με υπέροχες εκπαιδευτικές εφαρμογές, υποστήριξη AR εμπειρίας και gaming για ψυχαγωγία όλες τις ώρες!\nΤο iPad έχει διάρκεια στον χρόνο, όσο κανένα άλλο tablet, ενώ είναι τόσο ελαφρύ, φορητό και όμορφο που σε συντροφεύει όλη μέρα και είναι εκεί, ανά πάσα στιγμή, για ό,τι εργασία κι αν του αναθέσεις, χωρίς να καταλαβαίνεις καν ότι το κουβαλάς. Το iPad είναι το καλύτερο εκπαιδευτικό -και όχι μόνο- εργαλείο που κάνει κάθε δουλειά, διασκέδαση.\nΠρόλαβε την Πασχαλινή μας προσφορά έως 7/4!


Big brother is watching you! | Stamos Tsanousis\nΑρχική > Opinion\t> Big brother is watching you!\nΜαρτίου 6, 2012 stsanoussis\tΣχολιάστε Go to comments\nΈχουμε καταντήσει για γέλια. Ψάχνουμε chemtrails ψάχνουμε νέα τάξη πραγμάτων , ψάχνουμε συνωμοσίες , ψάχνουμε στοές , μέχρι και blue beam project έχουμε να αναλύουμε. Λες και όλα αυτά που ήδη υπάρχουν δεν μας φτάνουν και θέλουμε να μάθουμε τις επόμενες συνωμοσίες.\nΚαι όλο αυτό είναι η μεγαλύτερη παγίδα. Γιατί αντί να ασχολούμαστε με αυτά που ήδη συμβαίνουν εμείς ψάχνουμε τις άμυνες για τα επόμενα δεινά.\nΤην Δευτέρα 5 Μαρτίου ένα από αυτά τα φαιδρά site τα οποία παντού συνωμοσίες και πολέμους βλέπει , βρήκε λίγο χώρο στην σελίδα του και κατάφερε ανάμεσα στους διθυράμβους για την εκλογή του Πουτιν να μας ενημερώσει ότι μέσα από τα smartphone μας παρακολουθούν\nΚαι φαντάζομαι το πρόσωπο ενός μεγαλύτερου ανθρώπου την ώρα που θα σκέφτεται » τα ύστερα του κόσμου !!!». Θα σκέφτεται ότι όλα αυτά που είχε διαβάσει για τον αντίχριστο αρχίζουν και γίνονται.\nΕ δεν είναι έτσι. Δεν είμαστε απλά δεκτές συμπεριφορών. Είμαστε και εμείς διαμορφωτές των συνθηκών. Δεν μας παρακολουθούν , ούτε μας επηρεάζουν. Ούτε προσπαθούν να μας διοικήσουν. Τα εκχωρούμε από μόνοι μας αυτά τα δικαιώματα και μάλιστα χαμογελάμε από ικανοποίηση\nΜιλάμε για προσωπική ζωή. Που είναι αυτή;. Στο 80% των προφίλ που υπάρχουν στο Facebook υπάρχουν καταχωρημένα όσα παλαιότερα γνώριζε μόνο η Ασφάλεια. Και τα βάλαμε μόνοι μας αυτά , καταχωρήσαμε το αν είμαστε παντρεμένοι , αν είμαστε δεσμευμένοι , αν έχουμε παιδιά. Καταχωρούμε φωτογραφίες δικές μας και των παιδιών μας , δικές μας σε προσωπικές στιγμές με τους συντρόφους μας και το κυριότερο ψάχνουμε όλο και μεγαλύτερο κοινό για να τα δείξουμε.\nΣτην ανάγκη για επιβεβαίωση , για σχέσεις τα παραδίδουμε όλα ως διαφημιστικά μέσα. Άλλωστε ποτέ το Facebook δεν αρνήθηκε το στοιχείο του ερωτισμού όπως συμβαίνει άλλωστε σε όλες τις σχέσεις. Βάζουμε την πιο όμορφη φωτογραφία , έχουμε «φίλους » που δεν τους έχουμε δει ποτέ , δεν επιδιώκουμε να τους δούμε και ποτέ , και έχουμε και το chat για να μπορούμε να κρύβουμε τις αντιδράσεις του προσώπου μας όταν λέμε τα πάντα. Αν δούμε το εικονίδιο στο Facebook για τα αιτήματα φιλίας δείχνει μια γυναικεία φιγούρα πίσω και αριστερά από μια αντρική φιγούρα . Και πολλοί θα πουν «οκ και τι σημαίνει αυτό » και θα πω ότι δεν σημαίνει τίποτα αλλά δείχνει το αυτονόητο το οποίο εμείς δεν είμαστε αρκετά ειλικρινείς να το παραδεχτούμε. Την φυσική , φυσικότατη έλξη μεταξύ των ανθρώπων\nΌσοι έχουν smartphone έχουν μετά μανίας γραφτεί σε διάφορες υπηρεσίες όπως είναι το iCloud της apple μέσα από το οποίο βλέπεις real time που είναι το τηλέφωνο σου. Και αν δεν είναι μαζί σου , που είναι; Και αν στο κλέψουν , θα δεις που είναι για να πας να το πάρεις ή ο κλέφτης δεν θα το απενεργοποιήσει. Και όλα αυτά τα δεδομένα της παρακολούθησης ποιος τα κρατά. Ποιος είναι ο θεματοφύλακας; Ένας υπάλληλος ; Μια εταιρεία ; Και πως αποθηκεύονται ; Και πότε διαγράφονται ; Αυτές τις ερωτήσεις δεν τις κάνουμε ποτέ. Δεν μας ενδιαφέρουν. Το μόνο που μας ενδιαφέρει είναι το smartphone μας και η επιβεβαίωση της χρήσης της τελευταίας λέξης της τεχνολογίας. Στις ίδιες υπηρεσίες έχουμε μάθει οτιδήποτε έχουμε στο κινητό μας να το αποθηκεύουμε και εκεί. Φωτογραφίες , backup του κινητού , των κλήσεων , τα μηνύματα ,όλα. Δεν είναι οξύμωρο που όλοι ταυτίστηκαν με αυτούς που δεν ήθελαν να αναγράφεται το θρήσκευμα στην ταυτότητα γιατί αποτελεί προσωπικό δεδομένο αλλά όλοι εκχωρούμε όλα τα προσωπικά δεδομένα σε ιστοσελίδες ;\nΈχει γεμίσει το Internet από υπηρεσίες κοινωνικής δικτύωσης . Facebook , Skype , twitter , google+ και από υπηρεσίες ηλεκτρονικού ταχυδρομείου. Και όλα αυτά γεμάτα από φωτογραφίες μας και προσωπικά μας δεδομένα , ελέγχουν πάντα την τοποθεσία στην οποία βρισκόμαστε. Και κρατάνε όλα τα δεδομένα μας. Ότι και αν έχουμε γράψει. Αλλά εμάς δεν μας νοιάζει. Αρκεί να δικτυωνόμαστε. Αρκεί να έχουμε φίλους. Και μπορεί όλες αυτές οι υπηρεσίες να έχουν ως επιλογή την απενεργοποίηση της εύρεσης τοποθεσίας αλλά όλος τυχαίως πάντα είναι ενεργοποιημένη και σχεδόν κανένας δεν την απενεργοποιεί. οπως ενεργοποιημένη είναι και η αποθήκευση των δεδομένων μας. Και δεν σκεφτόμαστε ότι όλες αυτές οι υπηρεσίες είναι δωρεάν. Και όταν μια υπηρεσία στις μέρες μας σου παρέχεται δωρεάν το προϊόν είσαι εσύ.\nΥ.Γ Θυμάμαι την μητέρα μου , οταν ήμουν μικρός να μου λέει. «Πρόσεχε απο ποιόν παίρνεις τσιγάρα, και όταν είσαι σε μαγαζί, αν πας στην τουαλέτα , να μην πιείς μετά το ποτό σου. Μην σου δώσουν τίποτα » Και της έλεγα «Μαμά τα ναρκωτικά δεν στα πλασσάρουν, τα ζητάς»……\nΆννα Βαγενά: Ο κόσμος σιχάθηκε τους πολιτικούς – GMMM Anonymous θρησκεία


Δήλωση-βόμβα! Αποχωρεί πρόεδρος ομάδας της Super League; - Sportdog.gr - Αθλητικά Νέα | Ειδήσεις | Sport\n26/09/17 - 05:00\nΔήλωση-βόμβα! Αποχωρεί πρόεδρος ομάδας της Super League;\nΠοιος διοικητικός ηγέτης ομάδας του ελληνικού πρωταθλήματος εξέφρασε την πρόθεσή του να αποχωρήσει από την ΠΑΕ;\nΟ πρόεδρος και μεγαλομέτοχος του Παναιτωλικού, Φώτης Κωστούλας, μίλησε στον Arena FM 89.4 μετά τη νίκη της ομάδας του Αγρινίου επί του Παναθηναϊκού και τόνισε ότι αναμένει να βρεθεί ο διάδοχός του στην ηγεσία της ΠΑΕ προκειμένου να αποχωρήσει.\nΟ κ. Κωστούλας εξέφρασε την πεποίθησή του ότι δεν έχει κάτι παραπάνω να προσφέρει στην ΠΑΕ Παναιτωλικός, ενώ δήλωσε χαρακτηριστικά ότι «Αποχωρώ και αύριο αν υπάρξει κάποιος»!\n«Είμαστε ευχαριστημένοι και για την νίκη αλλά και για τους τρεις βαθμούς. Το θέλαμε για ψυχολογικούς λόγους, αλλά αυτό που μετράει είναι ότι η ομάδα, ήταν σοβαρή, έπαιξε καλά και πήραμε μια νίκη που την αξίζαμε\nΠρέπει να ξαναεπιστρέψει ο κόσμος στα γήπεδα. Το πρώτο που έδιωξε τον κόσμο ήταν η διαιτησία, το άλλο ήταν η βία που βλέπαμε στο ελληνικό ποδόσφαιρο και τρόμαξε δικαιολογημένα αρκετούς φιλάθλους».\nΑναφορικά με την διαιτησία με την νέα ΕΠΟ: «Στα όσα έχω δει μέχρι τώρα, βλέπω λάθη ανθρώπινα. Δεν έχουμε δει, όσα βλέπαμε τόσα χρόνια και είναι παρήγορο και ενθαρρυντικό. Μπορεί να μην έχουν αλλάξει και πολλά μέχρι τώρα αλλά έχει περάσει στο μυαλό του κόσμου ότι δεν είναι αλλαγή της μιας ημέρας, αλλά είναι μια διαρκείς αλλαγή που θα χρειαστεί καιρό. Θεωρώ ότι είμαστε σε καλό δρόμο».\nΑναφορικά με τις σκέψεις του για αποχώρηση: «Μακάρι να βρεθεί άνθρωπος να συνεχίσει στην θέση μου. Οι υποχρεώσεις μου είναι πολλές, τα χρόνια έχουν περάσει και ίσως ένας καινούργιος να μπορέσει να κάνει καλύτερη δουλειά από μένα. Είμαστε σε πάρα πολύ καλή κατάσταση , δεν έχουμε χρέη και η ΠΑΕ είναι καθαρή».\nΘα αποχωρήσετε στο τέλος της χρονιάς;\n«Και αύριο αν υπάρξει κάποιος. Δεν νομίζω ότι έχω κάτι άλλο να δώσω και από την στιγμή που την πήρα την απόφαση, δεν αλλάζει κάτι».\nΓια τον Iβάν Σαββίδη: «Όποιος βάζει πολλά λεφτά δεν σημαίνει αυτόματα ότι θα πάρει και το πρωτάθλημα. Στον ΠΑΟΚ πάντως βλέπω ότι γίνεται πολύ καλή δουλειά, αλλά θέλει χρόνο . Θα έρθει η ώρα για τον ΠΑΟΚ, απλά χρειάζεται υπομονή».


triantafiou, Author at Poplike.gr - Page 43 of 67\nΠάολα, μια μινιόν Μπελούτσι\nGirl Next DoorBy triantafiou December 11, 2016\nΗ Πάολα είναι 21 ετών. Δουλεύει σε club. Στη δουλειά της τής αρέσει η επικοινωνία με τον κόσμο. Το χόμπι της είναι το crossfit. Επίσης ασχολείται με τις κομμώσεις, με ειδίκευση στις ανδρικές. Την Πάολα φωτογράφισε ο Κωνσταντίνος Παλάζης.\nPoppoliticsBy triantafiou December 10, 2016\nτου: Γουίλιαμ Μάλινσον, πρώην βρετανού διπλωμάτη, καθηγητή Πολιτικών Ιδεών και Θεσμών στο πανεπιστήμιο Guglielmo Marconi. Το όλο buzz που γίνεται στις ΗΠΑ με αφορμή την αμφισβήτηση εκλογής του Τραμπ λόγω συνεργασίας των Wikileaks με τη Ρωσία ( σενάριο βασισμένο σε πληροφορίες τής CIA…), έφερε πάλι στην επικαιρότητα το όνομα του Τζούλιαν Ασάνζ. Ο Γουίλιαμ Μάλινσον…


Μόσιαλος: Τι είναι το «Παπ- τεστ» της πανδημίας- Το χρονικό σημείο επίτευξης ανοσίας στην Ελλάδα - TheCaller\n27/07/2021 | 23:40\nΓια το «παπ- τεστ της πανδημίας», έκανε λόγο ο καθηγητής της πολιτικής της υγείας στη Σχολή Οικονομικών του Λονδίνου Ηλίας Μόσιαλος μιλώντας στον ΣΚΑΪ.\nΌπως εξήγησε ο κ. Μόσιαλος, «αυτό είναι οι ενδείξεις που προκύπτουν από τις παραλλαγές που παρουσιάζονται, την ανοσία που έχει επιτευχθεί αλλά και την προστασία που υπάρχει για προς τον ιό».\n«Εάν δεν έχουμε νέες παραλλαγές, κι αν πάμε τα ποσοστά των εμβολιασμένων όσο πιο κοντά γίνεται στο ποσοστό του 80%, τόσο πιο καλά θα είμαστε. Μπορούμε να πούμε πως θα ξεμπερδεύουμε προς τα Χριστούγεννα ή ίσως λίγο μετά», δήλωσε ο ίδιος, υπογραμμίζοντας βέβαια πως αυτό θα αφορά μόνο στα επιθυμητά επίπεδα ανοσίας στην κοινότητα και όχι την αποκλιμάκωση, η οποία θα πάρει έως και 2 με 3 μήνες ακόμη.\nΣε κάθε περίπτωση ο κ. Μόσιαλος υπήρξε καθησυχαστικός, προς το παρόν, αναφορικά με το ενδεχόμενο εμφάνισης μιας ενισχυμένης παραλλαγής δέλτα, αφού κάτι τέτοιο δεν καταδεικνύεται από τα μέχρι τώρα δεδομένα.\nΌσον αφορά στα επίπεδα ανοσίας που θα έχουμε στον πληθυσμό, ο κ. Μόσιαλος τόνισε πως μέχρι στιγμής δεν ξέρουμε ακριβώς το που θα κινηθούν.\n«Ξέρουμε πόσοι είναι εμβολιασμένοι αλλά δεν ξέρουμε σε πόσους ήταν πετυχημένο το εμβόλιο», είπε και εξήγησε πως είναι γνωστό ότι σε ένα μικρό ποσοστό εμβολιασμένων της τάξης του 4-8% δεν έχει ισχυρή ανοσοαπόκριση και δεν θα προστατεύεται από τον εμβολιασμό.\nΣε κάθε περίπτωση ο καθηγητής παραδέχτηκε πως «το πότε ακριβώς θα χτιστεί το ‘’τείχος ανοσίας’’ αποτελεί μια πολυσύνθετη εξίσωση εντούτοις εφόσον δεν υπάρξουν παραλλαγές, και φτάσουμε σε επίπεδα ανοσίας στον πληθυσμό (με την βοήθεια των εμβολιασμών και συμπεριλαμβανομένου του ποσοστού πολιτών που νόσησε ήδη), θα μπορούμε να μιλήσουμε για την προστασία του ιού, η οποία ως παράμετρος σχετίζεται με την συμπεριφορά τόσο των εμβολιασμένων όσο και των ανεμβολίαστων».\n«Το σημαντικό είναι τι θα κάνουν οι ανεμβολίαστοι», ανέφερε ο ίδιος.


AI & μηχανική εκμάθηση | Τεχνολογία | Avast\nΤο προηγμένο σύστημα τεχνητής νοημοσύνης (AI) χρησιμοποιεί την αυτόματη εκμάθηση για να συλλέγει και να εξάγει αυτόματα δεδομένα από ολόκληρη τη βάση χρηστών μας. Και τότε εκπαιδεύει κάθε μονάδα ασφάλειας. Μόλις εντοπίσουν ένα νέο δείγμα κακόβουλου λογισμικού, τα προϊόντα μας ενημερώνονται αυτόματα με νέα μοντέλα και σας θωρακίζουν μέχρι το τελευταίο δευτερόλεπτο.\nΕκπαίδευση της μηχανής Avast στη μηχανική εκμάθηση\nΣτον κόσμο του σήμερα, η εξελιγμένη πρόληψη απειλών δεν βασίζεται σε έναν μόνο σύστημα μηχανικής εκμάθησης που ουσιαστικά εξολοθρεύει κάθε είδους κυβερνοεπιθέσεις. Ένας συνδυασμός πολλαπλών μηχανισμών μηχανικής εκμάθησης που λειτουργούν από κοινού σάς υπερασπίζεται από επιθέσεις. Οι μηχανισμοί λειτουργούν σε όλες τις συσκευές (τόσο στο cloud όσο και σε υπολογιστές και smartphone), χρησιμοποιούν τεχνικές στατικής και δυναμικής ανάλυσης και αναπτύσσονται σε πολλά επίπεδα του αμυντικού μας μηχανισμού.\nΓια να αξιολογήσουμε νέες και άγνωστες απειλές, έχουμε δημιουργήσει έναν μοναδικό και εξελιγμένο αγωγό μηχανικής εκμάθησης που μας επιτρέπει να εκπαιδεύουμε και να αναπτύσσουμε γρήγορα τα μοντέλα ανίχνευσης κακόβουλου λογισμικού μέσα σε 12 ώρες. Χρησιμοποιούμε επίσης προηγμένες τεχνικές όπως τα βαθιά συνελικτικά νευρωνικά δίκτυα (Deep CNN) για να ενισχύσουμε τα μοντέλα ανίχνευσης κακόβουλου λογισμικού. Οι νέες απειλές για την ασφάλεια εμφανίζονται ξαφνικά και έχουν νέες και άγνωστες μορφές. Σε αυτές τις περιπτώσεις, η ικανότητά μας να ενημερώνουμε γρήγορα τα μοντέλα μας διασφαλίζει ότι οι χρήστες μας παραμένουν προστατευμένοι.\nΗ τεχνολογία ασφάλειας επόμενης γενιάς και τα δεδομένα από τη μαζική βάση των χρηστών μας προσφέρουν ένα σαφές πλεονέκτημα έναντι των χάκερ και των ανταγωνιστών.\nΗ συγκεκριμένη τεχνολογία ασφάλειας επόμενης γενιάς και τα δεδομένα από την τεράστια βάση των χρηστών μας προσφέρουν ένα σαφές πλεονέκτημα έναντι των χάκερ και των ανταγωνιστών. Με τη βοήθεια της συγκεκριμένης τεχνολογίας καταφέραμε να ανιχνεύσουμε και να αποκλείσουμε αυτόματα σοβαρές απειλές όπως τα ransomware WannaCry, BadRabbit, NotPetya και τις επιθέσεις κρυπτογράφησης Adylkuzz, χωρίς να χρειαστεί ούτε μία ενημέρωση προϊόντων.\nΑΠΕΙΛΕΣ ΑΝΑΧΑΙΤΙΣΤΗΚΑΝ ΣΕ ΈΝΑΝ ΜΗΝΑ\nΕΠΙΘΕΣΕΙΣ RANSOMWARE ΑΠΟΚΛΕΙΣΑΜΕ ΤΟ 2017


Θερμοσίφωνες Κορδαλής - Ι.Α. Κορδαλής Α.Ε.Ε\nΗ βάση στήριξης είναι μια δικτυωτή κατασκευή υψηλής στατικής αντοχής διαμορφωμένη με τέτοιο τρόπο, ώστε να χρησιμοποιείται είτε σε ταράτσα είτε σε κεραμοσκεπές. Το θερμοδοχείο και ο συλλέκτης προσδένονται στη βάση μέσω ειδικών συστημάτων σύσφιξης με βίδες υψηλής πιστότητας και αντοχής.\nΗ ειδική διάταξη στο εσωτερικό του συλλέκτη, η σωστή απόσταση ανάμεσα στους σωλήνες, η σωστή απόσταση μεταξύ συλλέκτη και υάλινου καλύμματος καθώς και η δημιουργία αερίων στρωμάτων μεταξύ των μονώσεων εγγυώνται μέγιστη απόδοση και ελάχιστες θερμικές απώλειες.\nΟ υαλοπίνακας του συλλέκτη ΚΟΡΔΑΛΗΣ είναι κατασκευασμένος από υάλινο κάλυμμα υψηλής ασφαλείας και υψηλής διαπερατότητας. Το υάλινο κάλυμμα προσφέρει ανθεκτικότητα στις χαλαζοπτώσεις και στα θερμικά σοκ, επιτρέποντας παράλληλα τη μέγιστη απορρόφηση της ηλιακής ακτινοβολίας.\nΣυλλέκτης με απορροφητή BLACK PAINT\nΟ επιλεκτικός συλλέκτης κατασκευάζεται με χάλκινα πτερύγια και σωλήνες συγκολλημένους μεταξύ τους με υπερήχους. Τα πτερύγια διαθέτουν επιλεκτική επίστρωση τιτανίου για την απορρόφηση της άμεσης και έμμεσης ακτινοβολίας, αλλά και για την ελαχιστοποίηση των θερμικών απωλειών.\nΟ συλλέκτης Black Paint έχει έναν απορροφητή επεξεργασμένο με ειδικό μαύρο χρώμα που αναπαράγει το μαύρο σώμα. Αυτός ο συλλέκτης είναι ενδεδειγμένος για περιοχές οι οποίες έχουν υψηλά ποσοστά άμεσης ηλιακής ακτινοβολίας.\nΟι συλλέκτες ΚΟΡΔΑΛΗΣ φέρουν κυματιστό απορροφητή. Με τον τρόπο αυτό αυξάνουμε την απορροφητική επιφάνεια του συλλέκτη. Με την ειδική κατασκευή του συλλέκτη κατορθώνουμε τη μείωση στο ελάχιστο των ρευμάτων αέρα τα οποία οφείλονται στις διαφορές θερμοκρασίας. ‘Ετσι, αντιμετωπίζετε αποτελεσματικά το φαινόμενο θερμοσιφωνισμού, μία από τις σημαντικότερες αιτίες θερμικών απωλειών.\nΤο θερμοδοχείο κατασκευάζεται από ατσάλι πάχους 2,5 mm. Το εσωτερικό του μάλιστα υφίσταται διπλή επισμάλτωση με ψήσιμο στους 860 OC σύμφωνα με DIN 4753/T3. Με σκοπό τη μεγαλύτερη προστασία, η εξωτερική πλευρά του δοχείου υφίσταται την ίδια ακριβώς επεξεργασία, αλλά αυτή τη φορά μονής επισμάλτωσης\nΤο θερμοδοχείο INOX κατασκευάζεται εξ’ ολοκλήρου από ανοξείδωτο ατσάλι AISI 316L, πάχους 2mm, κάτι που εγγυάται τη μέγιστη διάρκεια ζωής.\nΤα θερμοδοχεία ΚΟΡΔΑΛΗΣ φέρουν δύο ανόδια μαγνησίου έχοντας ως αποτέλεσμα την ολοκληρωμένη αντιμετώπιση της ηλεκτρόλυσης προσφέροντας έτσι μεγάλη διάρκεια ζωής.\nΟ συλλέκτης διαθέτει μόνωση 30mm από προσυμπιεσμένο υαλοβάμβακα επικαλυμμένο με μαύρο ύφασμα από ειδικό υλικό. Η πλευρική μόνωση που διαθέτει ο συλλέκτης είναι από 20mm προσυμπιεσμένο υαλοβάμβακα\nΗ μόνωση του θερμοδοχείου αποτελείται από χυτή οικολογική πολυουρεθάνη χωρίς C.F.C. Το πάχος της είναι 65mm και η πυκνότητα της 40kg/mN. Διασφαλίζει έτσι την παροχή ζεστού νερού σε χαμηλές θερμοκρασίες. Το σύστημα κλειστού κυκλώματος και η χρήση μη τοξικής προπυλενογλυκόλης ως θερμικού υγρού καθιστά το ηλιακό σύστημα ανθεκτικό στον παγετό.\nΣτους ηλιακούς θερμοσίφωνες ΚΟΡΔΑΛΗΣ ο εναλλάκτης θερμότητας τοποθετείται ξεχωριστά από την ηλεκτρική αντίσταση. Με τον τρόπο αυτό επιτυγχάνουμε ευκολότερη συντήρηση ή αντικατατάσταση της αντίστασης χωρίς να απαιτείται η απομάκρυνση του εναλλάκτη.\nΔιπλής και Τριπλής Ενέργειας\nΤα ηλιακά συστήματα ΚΟΡΔΑΛΗΣ κατασκευάζονται με ηλεκτρική αντίσταση (ΙΙ ενέργειας) ή κατόπιν παραγγελίας με εναλλάκτη θερμότητας (ΙΙΙ ενέργειας).


Κύπελλο Μπάσκετ: Ήττα και αποκλεισμός του Κοροίβου από τη Δάφνη Δαφνίου - Ilia.news\nΤην ήττα με 87-76 γνώρισε ο Κόροιβος πριν απο λίγο από τη Δάφνη Δαφνίου και αποκλείστηκε από τη συνέχεια του Κυπέλλου Ελλάδας. Οι Κυανόλευκοι, αν και στο πρώτο μέρος παρακολουθούσαν από κοντά στο σκορ, δεν μπόρεσαν να έχουν ανάλογη συνέχεια στην επανάληψη.\nΟι γηπεδούχοι είχαν εξαιρετικά ποσοστά ευστοχίας από τα 6,75, έχοντας 40%, ενώ κυρίαρχοι ήταν και στους άλλους τομείς. κυριάρχησαν και στα δίποντα, παρά την θεωρητικά ισχυρή front line του Κοροίβου. Ο Κόροιβος στα τελευταία λεπτά προσπάθησε να επιστρέψει, αλλά δεν τα κατάφερε. Η διαφορά που είχε σε κάποιο σημείο φτάσει και στους 15, μειώθηκε στους 7, όμως κάπου εκεί οι σουτέρ της Δάφνης ανέλαβαν δράση. Με τον Γιώργο Αγγέλου να κάνει την αρχή με τρίποντο και φάουλ, ενώ τη σκυτάλη πήρε ο Τζόι Γκάτζο με δύο σερί τρίποντα, για να ολοκληρώσει το επιθετικό κρεσέντο ο Κουφόπουλος, με τη διαφορά να φτάνει τους 20 (81-61). ΟΚόροιβος προσπάθησε να μειώσει, τα δύο τρίποντα του Τάταρη έφεραν τη διαφορά σε μονοψήφια επίπεδα, όμως δεν μπορούσαν να πλησιάσουν κι άλλο.\nΑ’: 13-21 Β’: 37-36 Γ’: 63-50\nΑ’: 13-23 Β’: 28-41 Γ’: 43-60\nΑ’: 19-22 Β’:35-41 Γ’: 55-51\nΑ’: 14-14 Β’: 34-27 Γ’: 49-41\nΑ’: 21-14 Β’: 31-35 Γ’: 50-62\nΑ’: 21-20 Β’: 46-32 Γ’: 72-52\nΠροηγούμενο άρθροTo ΑΓΡΟΚΤΗΜΑ ΗΛΙΔΑΣ κοντά στους εργαζόμενους του Δήμου Πύργου\nΕπόμενο άρθροΑλφειός: Στο δρόμο της επιστροφής ο Τριανταφύλλης


Αρμενιστής: Τι είναι Καθαρά Δευτέρα;\nΕπίσης, επ' ουδενί, δεν πρέπει να αφήνουμε όλα αυτά τα έθιμα του τόπου μας, καλυμμένα περιέργως και κακώς εννοουμένως με την θρησκεία μας, και με την ανοχή πολλές φορές της Εκκλησίας, που όλα τα χρόνια μένει απλός θεατής της φρενίτιδας του κόσμου, να συνδυάζονται από άγνοια ή υστεροβουλία, με την καθαρότητα της ημέρας αυτής, με παραδόσεις και έθιμα παντελώς έξω από τον χριστιανισμό. Αυτό όμως είναι εντελώς λανθασμένο.\nΚαθαρά Δευτέρα σημαίνει ημέρα πλήρους νηστείας, ενδοσκόπησης και περισυλλογής, παλαιότερα δε ακόμα και την Καθαρά Τρίτη και την Τετάρτη οι πιστοί δεν έτρωγαν και δεν έπιναν τίποτε.\nΉταν για αυτούς τους ανθρώπους, η είσοδος και οι πρώτες ημέρες της Μεγάλης Τεσσαρακοστής, πολύ σημαντικές και απόλυτα συνυφασμένες με αυστηρότατη νηστεία και εσωτερική κάθαρση.\nΓενικότερα η περίοδος της μεγάλης Τεσσαρακοστής είναι περίοδος αυστηρής νηστείας.\nΑπό Δευτέρα μέχρι Παρασκευή οι χριστιανοί, σύμφωνα με την Εκκλησία, δεν πρέπει να καταναλώνουν λάδι και κρασί. Επιτρέπονται όμως, μόνο Σάββατο και Κυριακή καθ’ όλη την περίοδο της Τεσσαρακοστής.\nΑυτές είναι οι επιταγές των Πατέρων της Εκκλησίας μας και εμείς πράττουμε «κατά το δοκούν» και ανάλογα με τις δυνάμεις μας.\nΠαρέλαση 25ης Μαρτίου 2014 στα Φηρά της Σαντορίνης...\nΟι Άγιοι Μάρτυρες Χρύσανθος και Δαρεία +19 Μαρτίου...\nO Άγιος Κύριλλος Πατριάρχης Ιεροσολύμων +18 Μαρτίο...\nΚυριακὴ Β΄ Νηστειών (Μᾶρκ. 2,1-12). Ο Λόγος του Θε...\nΟ Άγιος Μάρτυς Κορδάτος και οι συν αυτώ +10 Μαρτίο...\nΘαύμα Αγίου Θεοδώρου Τήρων. Το θαύμα των κολλύβων!...\nΟ Όσιος Πατήρ ημών Γεράσιμος ο εν Ιορδάνη +4 Μαρτί...\nΗ Αγία Οσιομάρτυς Ευδοκία η από Σαμαρειτών +1 Μαρτ...


sociologyalert: ΑΓΙΟΣ ΠΑΪΣΙΟΣ: “Οι Μαύρες Δυνάμεις του Σκότους είναι Αδύνατες. Οι Άνθρωποι τις κάνουν Δυνατές μέ τήν Απομάκρυνση τους από Τόν Θεό, γιατί έτσι δίνουν δικαιώματα στον Διάβολο”\nΟ ΑΓΙΟΣ ΤΗΣ ΟΡΘΟΔΟΞΙΑΣ ΜΑΣ ΓΕΡΟΝΤΑΣ ΠΑΪΣΙΟΣ ΕΙΧΕ ΜΙΛΗΣΕΙ ΜΕ ΤΑ ΠΑΡΑΚΑΤΩ ΑΠΟΚΑΛΥΠΤΙΚΑ ΛΟΓΙΑ ΓΙ ΑΥΤΟΥΣ ΠΟΥ ΔΙΝΟΥΝ ΔΙΚΑΙΩΜΑΤΑ ΣΤΙΣ ΔΥΝΑΜΕΙΣ ΤΟΥ ΣΚΟΤΟΥΣ. ΚΑΙ ΕΜΕΙΣ ΤΟΥΣ ΔΩΣΑΜΕ ΠΟΛΛΑ ΤΟ ΤΕΛΕΥΤΑΙΟ ΔΙΑΣΤΗΜΑ ΜΕ ΤΗΝ ΑΣΕΒΕΙΑ ΠΟΥ ΔΕΙΞΑΜΕ ΣΤΟ ΠΡΟΣΩΠΟ ΤΗΣ ΠΑΝΑΓΙΑΣ ΜΑΣ.. ΔΙΑΒΑΣΤΕ ΤΟ ΠΑΡΑΚΑΤΩ ΚΕΙΜΕΝΟ ΚΑΙ ΘΑ ΚΑΤΑΛΑΒΕΤΕ… Ο ΘΕΟΣ ΚΑΙ ΗΥΠΕΡΑΓΙΑ ΘΕΟΤΟΚΟΣ Η ΕΠΙΚΑΛΟΥΜΕΝΗ ΓΟΡΓΟΫΠΗΚΟΟΣ ΝΑ ΜΑΣ ΛΥΠΗΘΟΥΝ!!!\nΔεκαέξι χρόνων έφυγε άπό τό Θιβέτ και πήγε στήν Σουηδία, γιά νά δη τον πατέρα του. Εκεί συνάντησε τυχαίως έναν ορθόδοξο Ιερέα, πολύ πιστό, και του ζήτησε νά συζητήσουν. Ό νεαρός μάγος δέν ήξερε καθόλου τί θά πή Ιερεύς ορθόδοξος. Στήν αίθουσα λοιπόν πού κάθησαν νά συζητήσουν, άρχισε νά τού κάνη μερικές άπό τις μαγείες του, γιά νά δείξη τήν δύναμη του. Κάλεσε ένα άρχικό δαιμόνιο, τον Μήνα, και τοϋ είπε: ¨Θέλω νερό. Σηκώνεται ένα ποτήρι από τήν κουζίνα, πηγαίνει μόνο του στην βρύση, ανοίγει ή βρύση, γεμίζει, περνάει από τήν κλειστή τζαμαρία και έρχεται στήν αίθουσα. Τό πήρε εκείνος και ήπιε. Μετά παρουσίασε στον ίερέα, μέσα στήν αίθουσα, όλοτό σύμπαν, τόν ουρανό, τά αστέρια. Χρησιμοποίησε μαγείες τετάρτου βαθμού και θά προχωρούσε μέχρι τόν ενδέκατο βαθμό. Ρώτησε τότε τόν ίερέα πώς τά έβλεπε όλα αυτά. ¨'Ήμουν έτοιμος, μού είπε, νά τόν σκοτώσω, άν μού έβριζε τόν σατανά. Ό ιερεύς όμωςδεν τού είπε τίποτε. Τότε τοϋ λέει ό νεαρός: ¨Γιατί δεν μού κάνεις κι εσύ σημεία;³. ¨Ό δικός μου Θεός είναι ταπεινός³, απάντησε ό ιερεύς και έβγαλε έναν σταυρό και τού τόν έδωσε νά τόν κράτηση. ¨Κάνε πάλι σημεία³, τού λέει. Ό νεαρός κάλεσε τόν Μήνα, τό αρχικό δαιμόνιο, άλλα ό Μήνας έτρεμε, δεν τολμούσε νά πλησίαση. Καλεί τόν Σατάν και εκείνος τό ϊδιο έβλεπε τόν σταυρό και δεν πλησίαζε. Τοϋ είπε μόνο νά σηκωθή νά φύγη γιά τό Θιβέτ. Ό νεαρός τότε έβρισε τόν Σατάν: ¨Τώρα κατάλαβα, τοϋ είπε, ότιή μεγάλη σου δύναμη είναι μιά μεγάλη αδυναμία. Στήν συνέχεια κατηχήθηκε κάπως άπό τόν καλό ίερέα, ό όποιος τοϋ μίλησε καί γιά τούς Αγίους Τόπους, γιά τό Άγιον Όρος κ.λπ. Έφυγε λοιπόν άπό τήν Σουηδία καί πήγε στά Ιεροσόλυμα, όπου εΐδε τό ΆγιοΦώς. Άπό εκεί πήγε στήν Αμερική, γιά νά βρίση τούς σατανιστές πού γνώριζε, γιά νά αλλάξουν μυαλό -ό Θεός τόν έκανε τόν καλύτερο ιεροκήρυκα -, καί άπό 'κεϊ ήρθε στό Αγιον Όρος. Ό Καλός Θεός σκανδαλωδώς τόν βοήθησε, επειδή άπό μικρός είχε άδικηθή. Κάνετε όμως προσευχή, γιατί τόν πολεμούν οί μάγοι μέ όλους τούς δαίμονες. 'Αφοϋ έμενα πολεμούν, όταν έρχεται νά τόν βοηθήσω, πόσο μάλλον εκείνον. Τοϋ διαβάζουν οί ιερείς εξορκισμούς καί ανοίγουν τά χέρια του καί τρέχουν αίμα. Τό καημένο τό παιδί πολύ τό ταλαιπωρούν οί δαίμονες, ενώ πρώτα, πού είχε φιλία μαζί τους, δεν τό πείραζαν, αλλά τό βοηθούσαν και τό εξυπηρετούσαν. Εϋχεσθε.\nΠρέπει όμως και τό ίδιο πολύ νά προσέξη, γιατί λέει τό Ευαγγέλιο ότι τό ακάθαρτο πνεύμα, όταν βγή από τόν άνθρωπο, πορεύεται και παραλαμβάνει μεθ' εαυτού επτά έτερα πνεύματα πονηρότερα εαυτού, και εισελθόντα κατοικεί εκεί, και γίνεται τά έσχατα τοΰ ανθρώπου εκείνου χείρονα των πρώτων¯\nΗΛΙΑΣ ΧΑΙΝΤΟΥΤΗΣ 12 ΔΕΚ 2012\nΕτικέτες agioi, agion oros, agiorites, anadim, omologia_pistis, paisios, patrida, thrisk


Προσκυνητής: Ο "καπνός" της Εκκλησίας και οι καπνοί του κόσμου!\nΑκόμη και ένα κοσμικό παλαιό τραγούδι του Χρήστου Κυριαζή, με τίτλο: "Κάθε δειλινό (Λειβανάκι)", αναφέρει μέσα στο τραγούδι τον εξής στίχο: "σ' άναψα ένα λιβανάκι μύρισε Θεός.."!\nΣπάνια συναντάμε πιο περιεκτική και συνάμα τόσο εύστοχη φράση για τη σχέση θυμιάματος με τον Θεό, όπως στο συγκεκριμένο στίχο. Πραγματικά το θυμίαμα έχει μεγάλη πνευματική αξία, καθώς έχει να κάνει αισθητά και με την Χάρη, Ευωδία και παρουσία Του Θεού, στον άνθρωπο και σε όλη την κτίση γενικότερα. Το λέμε πολλές φορές άλλωστε για ανθρώπους που έχουν συνειδητή πνευματική ζωή : "Αυτός μυρίζει λιβάνι..."! Αντίθετα λέμε για κάποιον μη συμβατό με την ζωή της Εκκλησίας: "Αυτός μυρίζει άρωμα κοσμικό και όχι λιβάνι...! "\nΗ χρήση του θυμιάματος και η πλούσια χρήση του σε όλες σχεδόν ιερές ακολουθίες και μυστηριακές πράξεις εκ των πιστών, του απέδωσε εκ των υστέρων πλούσιο συμβολισμό.\nΤον πρώτον ήδη τον αναφέραμε είναι η κίνηση της προσευχής που ως θυμίαμα από την γη, ανεβαίνει στο Ουράνιο Ιερό Θυσιαστήριο.\nΣυμβολίζει επίσης τις γλώσσες πυρός που εκάθησαν στις κεφαλές των μαθητών κατά την ημέρα της Άγιας Πεντηκοστής. Το δηλωνεί και η σχετική ευχή που λέει ο Ιερέας όταν ευλογεί το θυμίαμα: «Θυμίαμά Σοι προσφέρομεν Χριστέ ὁ Θεός εἰς ὀσμήν εὐωδίας πνευματικῆς, ὁ προσδεξάμενος εἰς τό ὑπερουράνιόν Σου θυσιαστήριον, ἀντικατάπεμψον ἡμῖν τήν χάριν τοῦ Παναγίου Σου Πνεύματος» κ.α. Πάντοτε πάντως το θυμίαμα χρησιμοποιείται από τους Κληρικούς και συνδέεται με τις πιο ιερές στιγμές, της Θείας Λατρείας.\nΑς φύγουμε τώρα από τα παραπάνω βιώματα των πιστών και έρθουμε τώρα να δούμε τι βιώματα έχει ο κόσμος στη ζωή του εκτός Εκκλησίας.\nΕίπαμε ότι ο καπνός του θυμιάματος, είναι αυτό που υπάρχει μέσα στους ναούς ή το σπίτι. Τι καπνοί υπάρχουν στο εξωτερικό περιβάλλον σε μια αστική περιοχή σήμερα; Ξεκινάμε από τους χώρους συναναστροφής των ανθρώπων σε καφενεία, καφετέριες, και σε οικιακούς ή επαγγελματικούς χώρους, ο καπνός που δεσπόζει, είναι αυτός των τσιγάρων κατά την διάρκεια του καπνίσματος. Όλοι ξέρουμε πόσο βλαβερή για την υγεία είναι αυτή η διαδεδομένη συνήθεια και πόσο βλάπτει μάλιστα με το λεγόμενο παθητικό κάπνισμα, αυτούς που δεν καπνίζουν αλλά είναι αναγκασμένοι να υποστούν το καπνό των καπνιστών που συναναστρέφονται.\nΑν βγούμε προς τα έξω στους δρόμους, ο καπνός που δεσπόζει είναι αυτός των καυσαερίων των οχημάτων στους δρόμους ή στον αέρα από τα αεροπλάνα ή τα πλοία στη θάλασσα. Επίσης είναι πολύ βλαβεροί αυτοί οι καπνοί για την υγεία του ανθρώπου και το περιβάλλον γενικότερα. Βλαβερότεροι καπνοί όμως προς τον ανθρώπινο οργανισμό και το περιβάλλον, είναι από αυτούς που βγαίνουν από τις βιομηχανίες και τα εργοστάσια! Ο καπνός του θυμιάματος άσπρος και ευωδιαστός, ενώ όλων όσων αναφέραμε, μαύροι, βλαβεροί και βρωμεροί.